На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019,89/2022), члана 11. Одлуке о првом ребалансу буџета општине Гаџин Хан за 2022. годину („Службени лист града Ниша“ број 116/2021,89/2022) и предлога Службе за буџет, финансије и пореску администрацију број 400-1059/22-IV/01 од 02.12.2022. године,

Општинско веће општине Гаџин Хан на седници одржаној 05. децембра 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2022. годину (“Службени лист града Ниша” број 116/2021,89/2022):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 66.**

**Економска класификација 499000 - Средства резерве,**

**ОДОБРАВАЈУ СЕ** средства у износу од **31.000,00** динара (тридесетједнахиљададинара) Општинској управи Гаџин Хан за трошкове електричне енергије

1. Средства из тачке 1. овог предлога распоређују се у оквиру:

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 48**

**Економска класификација 421200- Енергетске услуге**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2022. годину и финансијског плана Општинске управе Гаџин Хан утврђено је да на економској класификацији 421211-Услуге електричне енергије нису планирана довољна средства за ове намене.

Наведена средства су потребна на име уплате дуговања по основу утрошене електричне енергије за ЕД 5001252388/3303030318352 чији је корисник покојни Куртовић Ћедо из Горњег Барбеша. Наведени објекат на коме је инсталиран овај прикључак се налази на КП 1400/15 КО Горњи Барбеш и власништво је општине Гаџин Хан. Куртовић Ћедо је био корисник објекта по основу уговора о социјалном становању и у наведеном објекту је живео сам. В:Д. Начелника општинске управе је донео Одлуку број 400-1057/22-IV/01 дана 01.децембра 2022.године да се дуг на 02.11.2022 године од 30.294,75 динара исплати преко Општинске управе и да се измени основни уговор о испоруци електричне енергије који је закључен између Општине Гаџин Хан и ЈП ЕПС и да се наведено мерно место 3303030319352 дода у основни уговор.

Средства у износу од 31.000,00 динара се издвајају из текуће буџетске резерве.

Број: 06-400-586/22-III

У Гаџином Хану, 05.12.2022.године

ПРЕДСЕДНИК

ОПШТИНСКОГ ВЕЋА

Милисав Филиповић